

# JÕELÄHTME VALLAVALITSUS

Eesti Geoloogiateenistus

16.10.2025 nr 6-4/3745-6

**Maardu küla Maardu lõunakarjääri maaüksuse taastuvenergiapargi detailplaneering**

Maardu küla Maardu lõunakarjääri maaüksuse taastuvenergiapargi detailplaneeringu lähteseisukohtade ja eskiislahenduse avalik väljapanek toimus 25.08.–23.09.2025. Eskiisi avalik arutelu toimus Jõelähtme vallamajas 30.09.2025.

Planeeritav ala asub Maardu küla põhjaosas, Tallinn-Narva tee vahetus läheduses. Planeeringuala hõlmab Maardu lõunakarjääri maaüksuse (katastritunnus 24501:001:1546). Alale on juurdepääs riigi põhimaanteelt nr 1 Tallinn-Narva riigi kõrvalmaantee nr 11601 Loo-Loovälja kaudu.

Detailplaneeringuga on kavas muuta maaüksuse senised maatulundusmaa ja mäetööstusmaa sihtotstarve päikesepargi jaoks vajalikus osas tootmismaa sihtotstarbeks, määrata ehitusõigus ja hoonestustingimused päikesepargi rajamiseks ja vajadusel seda teenindava alajaama või salvestusseadmete ehitamiseks, lahendada juurdepääsud ja liikluskorraldus krundil ning seada tingimused planeeringuga kavandatu elluviimiseks. Päikesepargist vabaks jääval alal kavandatakse puhkeala loomist sarnaselt kehtivale detailplaneeringule. Planeeritava ala suuruseks on määratud ca 235,3 ha. Detailplaneeringut menetletakse kehtivat Jõelähtme valla üldplaneeringut muutvana.

Planeeringuala asub endise karjääri alal ning osaliselt Maardu lubjakivi maardla (M178) ehituslubjakivi passiivse tarbevaru 5. plokil, millest tulenevalt edastame planeeringu eskiislahenduse teile tutvumiseks.

Detailplaneeringu materjalid on kättesaadavad lingil [Maardu küla Lõunakarjäär](https://joelahtmevv-my.sharepoint.com/:f:/g/personal/valjapanekud_joelahtme_ee/Em5xjQf2J2xBme_57E1lKisB3PcmXt5YXToZQIQobQ_J7A?e=Mo5H84)

Lugupidamisega

*(allkirjastatud digitaalselt)*

Andrus Umboja

vallavanem

Maike Heido, Maike.heido@joelahtme.ee